תאריך: \_\_\_\_\_\_\_\_\_\_\_

לכבוד הנהלת ביה"ס \_\_\_\_\_\_\_\_\_\_\_\_\_\_\_\_\_\_

----------------------------------------------------------------

שלום רב,

הנדון: פורום 'קטינים, משפט וקהילה' בבית-הספר

תלמידי תכנית 'חוק ומשפט' למדו את חובותיהם וזכויותיהם של קטינים שחשודים בביצוע עבירה. הם למדו בין השאר מתי ניתן להעמיד קטינים לדין, כיצד ניתן לטפל ולהעניש קטינים עבריינים, מהם הכללים לגבי חקירת קטינים ולגבי מתן עדות שלהם במשפט ועוד.

הילדים ערכו משפט מבוים שנושאו עבירה שביצעו קטינים. במשפט זה כל הילדים כתבו וביצעו את תפקידי העדים, עורכי-הדין והשופטים.

**כעת אנחנו עומדים לערוך בביה"ס פורום 'קטינים, משפט וקהילה'**.

במסגרת הפורום נזמין לביה"ס שוטרים, חוקרי-נוער, חוקרי ילדים, עו"ס ואחרים המטפלים בנוער עבריין, נוער קרבן-עבירה או נוער בסיכון.

המשתתפים בפורום יספרו לילדים בקצרה על עבודתם ובעיקר יענו לשאלות של הילדים. חלק מהשאלות יוכנו מראש וחלק יישאלו באופן ספונטאני, בעקבות מה שיעלה בפורום.

מניסיוננו, הפורום הינו חוויה ייחודית, מעשירה ומשמעותית ביותר עבור הילדים (ואף עבור מבוגרים הצופים בו).

כמה נושאים שחשוב שתדעו לקראת הפורום:

1. כל המשתתפים בפורום מגיעים אליו במסגרת תפקידם ו/או בהתנדבות. הם אינם מקבלים תשלום עבור השתתפותם.
2. חשוב מאוד לארגן **מקום מכובד** שיכיל את כל תלמידי השכבה ויאפשר להם לשבת בנוח משך כ-90 דקות!
3. ארגון הפורום והזמנת אנשי הקשר הינם באחריות מדריכי חוק ומשפט ו-'אופקים חדשים'. נודה לכם אם תסייעו לנו בכך שתפנו אותנו לשוטרים, עו"ס ואנשי מקצוע אחרים מהקהילה שלכם ומבין הורי התלמידים.
4. במקרים רבים עולים במסגרת הפורום סיפורים אישיים של תלמידים, המעדים על מצבי לחץ ומצוקה שונים. **חשוב שיועצת ביה"ס תהיה נוכחת בפורום**.
5. מדריכי חוק ומשפט מתוגמלים עבור ההכנות הרבות הנדרשות לפורום ב-4 שעות עבודה (ללא נסיעות, עזרים, נלוות)

בכל שאלה הנוגעת לאופן ביצוע הפורום, נא לפנות למדריכי חוק ומשפט בבית-ספרכם.

בברכה,

אופקים חדשים – מרכז תכניות העשרה.